CELEX: 62007TN0502
Language: da
Date: 2007-12-31 00:00:00
Title: Sag T-502/07: Sag anlagt den 31. december 2007 — IIC-Intersport International Corporation mod KHIM — McKenzie Corporation (McKENZIE)

23.2.2008   
            
            
               DA
            
            
               Den Europæiske Unions Tidende
            
            
               C 51/59
            
         Sag anlagt den 31. december 2007 — IIC-Intersport International Corporation mod KHIM — McKenzie Corporation (McKENZIE)
   (Sag T-502/07)
   (2008/C 51/108)
   Stævningen er affattet på engelsk
   Parter
   
      Sagsøger: IIC-Intersport International Corporation GmbH (Ostermundigen, Schweiz) (ved lawyer P.J.M. Steinhauser)
   
      Sagsøgt: Kontoret for Harmonisering i det Indre Marked (Varemærker og Design)
   
      Den anden part i sagen for appelkammeret: The McKenzie Corporation Ltd (Newcastle Upon Tyne, Det Forenede Kongerige)
   Sagsøgerens påstande
   
               —
            
            
               Annullation af den anfægtede afgørelse truffet den 15. oktober 2007 af Andet Appelkammer ved Kontoret for Harmonisering i det Indre Marked (Varemærker og Design) i sag R 1425/2006-2, og stadfæstelse af afgørelse truffet den 6. september 2006 af Indsigelsesafdelingen ved Kontoret for Harmonisering i det Indre Marked (Varemærker og Design), hvorved Intersports indsigelse blev taget til følge for så vidt angår visse af de omhandlede varer.
            
         Søgsmålsgrunde og væsentligste argumenter
   
      Ansøger om EF-varemærket: The McKenzie Corporation Ltd
   
      Det omhandlede EF-varemærke: EF-figurmærket »McKENZIE« for varer og tjenesteydelser i klasse 18, 25, 36 og 37
   
      Indehaver af det i indsigelsessagen påberåbte varemærke eller tegn: IIC-Intersport International Corporation GmbH
   
      Det i indsigelsessagen påberåbte varemærke eller tegn: Det ældre EF-figurmærke »MCKINLEY« for varer og tjenesteydelser i klasse 18, 20, 22, 25 og 28 og det ældre EF-ordmærke »MCKINLEY« for varer og tjenesteydelser i klasse 12, 18, 20, 22, 25 og 28
   
      Indsigelsesafdelingens afgørelse: Delvis medhold i indsigelsen
   
      Appelkammerets afgørelse: Indsigelsen forkastes i sin helhed og registrering kan finde sted
   
      Søgsmålsgrunde: Tilsidesættelse af artikel 8, stk. 1, litra b), i Rådets forordning (EF) nr. 40/94